God eftermiddag. Jeg er kaptajn Vadic.
I skjuler en vis Jack Crusher, og ham tager vi.
TIDLIGERE I
Jeg har prøvet at regne ud,
hvem der stjal de skide eksperimentelle våben fra Daystrom og hvorfor.
Hvem stjal våben fra Daystrom?
Det gjorde jeg!
-Og hvem ellers? -Meningsfæller.
Føderationens fjender.
Okay, det er ikke abstinenser.
Hans ansigt bevægede sig. Der er en skifting ombord.
De er slimfolk. Talende modellervoks.
De kan imitere folk, de har set.
-Det er mig, kommandør. -Kommandør hvad?
Kommandør Hansen.
Hvad er det, de vil?
Jeg tror, de planlægger endnu et angreb.
Hvad kunne være så stort, at de bruger et portalvåben
bare som en afledning?
At aflede fra noget andet, der blev stjålet.
Det rigtige våben.
Så bør vi tage til Daystrom.
Havde De et liv uden for Stjerneflåden?
Stjerneflåden er den eneste familie, jeg nogensinde har haft brug for.
Jack. Jack.
Find mig.
Vi må få dronen til at tage en prøve af stjernetågen
fra fordybningerne i skroget.
Den bioelektriske sammensætning er fascinerende.
Hvornår kan vi flyve hjemad?
De siger, alle systemer vil virke igen inden for et par timer.
Motorer tændt.
RCS. ICS.
Finjusterer.
Undskyld mig.
Hvad laver du?
Dig!
Jeg ved, hvad du er.
Jack.
Kom hjem.
DEL FEM "Bedragere"
Fungerende kaptajns logbog. Stjernedato 78186,03.
Vi er haltet til kanten af Alfakvadranten
for at udføre reparationer på warpkernen og andre vigtige systemer.
Stadig ingen spor af Vadic og Tornskaden.
Måske har vores tilbagevenden til Føderationens område givet os et pusterum,
så vi kan fokusere på alle de andre presserende problemer.
Hvordan fanden kom en skifting uset ombord på skibet?
Skiftinger kan imitere de fleste arter bare ved at se dem.
Men da ikke deres indre fysiologi.
Alle besætningsmedlemmer passerer et internt scanningskammer.
Det har været standard siden Dominion-krigen.
Det bekræfter, at de ikke er formskiftere.
Det vil Stjerneflåden nok se på.
Men de vil nok også være interesseret i noget andet.
De vil kræve svar fra os
angående vores rolle i at overtage skibet og udsætte besætningen for fare.
Vi må hjem og stå til ansvar.
Jeg har noget, De skal have igen, kaptajn Shaw.
Computer, flyt alle kommandokoder tilbage til kaptajn Liam Shaw.
Stemmeautorisation, Riker 3-8-A-E.
Overførsel gennemført.
De er afløst, hr. kaptajn.
Jeg lader mig afløse.
Så fik vi styr på det,
så jeg bør nok fortælle, at jeg allerede har kontaktet Stjerneflåden,
og at de er på vej.
Så, kommandør, vil De stå til ansvar
-med eller uden kommando? -Med.
Jeg giver Dem kommando igen.
Og som en høflighed
på grund af den rystende prøvelse, vi alle overlevede sammen,
går jeg lige udenfor, så I tre kan koordinere jeres løgnehistorie.
Når Stjerneflåden ankommer, tager jeg hovedparten af ansvaret.
Jeg burde tage ansvaret for alt.
Stjerneflåden er på vej,
og jeg håndterer situationen så godt, jeg kan.
Vi satte dig i en svær knibe. Undskyld. Jeg ville ønske…
Det vigtigste er, at I er i sikkerhed.
I kan vende tilbage til jeres liv,
og jeg håber at indgå i dem.
Jeg tror ikke, det er forbi, Jean-Luc. Slet ikke.
På en eller anden måde kom en skifting igennem skibets sikkerhedssystem.
Jeg vil vide hvordan.
Jeg vil gerne undersøge skiftingens lig.
Gør det.
Alt, hvad der kan belyse Vadics intentioner med dig og Jack
vil styrke vores sag.
Alle ikke-essentielle besætningsmedlemmer bør begrænses til…
Skal jeg finde et par behagelige håndjern?
Stjerneflåden er en organisation, der bygger på fornuftens idealer,
og jeg kan være overbevisende, når det er nødvendigt.
Det tror jeg gerne.
Mange oprørere fra alle mulige steder i galaksen
har fundet vej til Stjerneflåden.
Måske kunne du overveje at vælge en mere… hæderlig levevej.
Stjerneflåden? Mig?
Af så klog en mand at være har du ikke rigtig hørt efter, hvad?
Tag det ikke ilde op, men når Stjerneflåden er færdig,
så smutter jeg.
Som du sagde.
Selvfølgelig.
Jeg…
Din fjendes aggression vil altid afsløre deres svaghed.
Du kunne have ofret et træk for at afsløre min.
Jeg kender allerede din. Det er snak!
Og Impulsivitet, stædighed og kortsynethed er dine.
Nå ja.
Mediter du bare.
Du ved, jeg ville vinde.
Varsel om vigtig besked.
Kodet meddelelse fra Stjerneflådens efterretningstjeneste.
-Din kontaktperson? -Ja.
Endelig.
Det er næsten et døgn siden, du tog kontakt.
-Tålmodighed, Raffaela. -Min bare.
Hvis angrebet var en afledning,
så er der lige nu
en masse slim-terrorister i gang med at planlægge næste angreb.
Og derfor bad jeg om adgang til Daystrom-stationen.
Vi må finde ud af, hvad skiftingen ellers stjal fra den boks.
ANMODNING OM ADGANG TIL DAYSTROM-INSTITUTTET
Afvist.
Hvad? Nej.
HVORFOR?
Afvist.
Find en anden metode.
FORBINDELSE AFBRUDT
Vi er blevet nægtet adgang til Daystrom.
Men hvorfor nægte os det og stadig bede os fortsætte?
Jeg må gå ud fra, afvisningen kom fra nogen over min kontaktperson.
De skjuler noget.
Jeg er så træt af al den modstand.
Nøglen til hele konspirationen kan ligge inde i Daystrom.
-Jeg bryder ind, hvis det skal være. -Vi stopper.
Nej.
Hvis du havde ofret halvt så meget som mig…
Gider du holde op med at lave huller for at understrege ting?
Du skal ikke tro, du ved, hvad jeg har og ikke har ofret.
Skal jeg minde dig om, at Daystrom er bevogtet af et sofistikeret AI-system?
Adgang er umulig uden godkendelse fra Stjerneflådens overkommando.
Hvordan lykkedes det så en bande småskurke fra Distrikt 6 at bryde ind?
Det kunne kun Sneed svare på.
Hvis du ikke havde halshugget ham.
For at redde en, der brød ordrer.
Okay, okay.
Men der må være nogen, der ved, hvordan skiftingerne kom ind på Daystrom.
Lad os spørge os selv: Hvem kender Sneed ellers?
Jeg tror, jeg kender en.
SØGER
DATABASE: SØGERESULTATER
Krinn.
Overhoved for forbrydersyndikatet V'Lashi.
Specialiserer sig i infiltration af højt sikrede anlæg.
De kommer. Løb! Løb! Løb!
"Efterlyst for flere tilfælde af tyveri,
afpresning og mord i adskillige systemer."
Hvis nogen ved noget om indbruddet på Daystrom,
så er det Krinn.
Det er et godt sted at starte.
Hvad er det her? Hvad sker der?
De frygter os.
Vi har destabiliseret det kriminelle element her.
Tillykke,
vi er nu anførerne i Distrikt 6.
Ved du hvad? Nogle gange er arbejdet sjovt.
Hør efter!
Vi leder efter Krinn, en af Sneeds kontakter.
Lad os smutte.
Hvor er han?
Hørte I mig ikke?
Det, der skete med Sneed, kommer til at ske til hver eneste i den her skide by,
medmindre I udleverer ham lige nu!
-Hvad laver du? -Jeg venter.
På hvad?
På at Distrikt 6 kommer i balance igen.
Fedt nok.
Men vi får brug for en reserveplan.
Titan, dette er U.S.S. Intrepid.
Sluk motoren og afvent instrukser.
Det er Intrepid, hr. Kaptajn. De kontakter os på en sikret kanal.
De sender en færge med sikkerhedsofficerer.
Færge?
Er der noget galt med deres teleportører?
Sikkerhedsofficeren insisterer åbenbart på en færge.
Underligt.
Færgen er på vej, kaptajn.
Jeg kommer måske til at bede om yderligere en tjeneste, Seven.
Så gør det hellere nu.
Gider De lige?
Beklager. Jeg er bare i godt humør.
Ikke, fordi I får røven på komedie om lidt.
Nej, bare godt humør.
-Vi har reddet galaksen. Ja.
-Flere gange. -Ja.
Det husker de forhåbentlig.
Eller måske husker de dengang, nogen tabte
tallerken-delen på Enterprise-D ned på en planet.
Eller dengang, nogen ignorerede hoveddirektivet,
så de kunne kysse en landsbyboer på Ba'ku.
Eller dengang, I næsten udryddede menneskeheden
ved at skabe et tidsparadoks i Devron-systemet.
Når det gælder at redde folk ud af fare,
har I to gang i noget med hønen og ægget.
Det var tider.
Ro Laren.
-Må vi komme ombord, kaptajn Shaw? -Ja, værsgo.
Goddag. Hvor skal vi hen?
Hvor de ikke kan finde dig.
Admiral Picard. Kaptajn Riker.
Stjerneflåden ønsker at udspørge Dem.
Jeg bør oplyse Dem om, at alt, De siger, kan bruges som bevis,
hvis De bliver sigtet.
Sigtet for hvad?
Forræderi.
Er det virkelig nødvendigt?
Jeg kan sagtens klare det selv.
Din far bad mig skjule dig. Tag den her på.
Nej. Nej.
-Det kan jeg ikke. -Gør det nu bare.
Hvis sikkerhedsofficererne snuser, er det bedre at være åbenlys.
Emnet er mistænkt for at være formskifter,
en kendt trussel mod besætningens sikkerhed.
Sekondløjtnant La Forge, vil De være venlig at bekræfte,
at dette lig ikke er Dem?
For god ordens skyld: Sekondløjtnant La Forge indikerer "ja".
Først det, vi ved:
Skiftinger skifter typisk til flydende form, når de dør.
Men den her har på en eller anden måde bevaret sin sidste imiterede form.
Jeg starter med at undersøge huden.
Løjerligt…
Slet ingen form for DNA-spor.
Men der er blodlignende plasma.
Denne skifting ville kunne bestå den traditionelle blodprøve.
Hvad betyder det?
Hvordan fanden er Ro Laren kommet tilbage til Stjerneflåden?
Hun burde sidde i fængsel.
Det er 30 år siden. Maquisen er ikke længere en fjende.
Hendes opgave var at beskytte Føderationen mod terrorister.
-I stedet blev hun en. -Jean-Luc…
Sidste gang du så hende, trak hun en faser.
Ro har altid stået udenfor.
Du sendte hende for at infiltrere Maquisen vel vidende, hun måske ville føle sympati.
Sympati er én ting, forræderi over for en foresat noget helt andet.
Nu vover hun at dukke op her og anklage os for forræderi.
Vi har ingen grund til at tro, at hun vil behandle os retfærdigt.
Du var hendes mentor. Du stolede på hende, da ingen andre gjorde.
-I havde et bånd… -Som hun brød.
Lad hellere mig føre ordet.
Jeg har oplyst kaptajn Shaw om,
at Titan er under sikkerhedskontrol.
Vi er begyndt at overføre de fleste besætningsmedlemmer
til Intrepid til forflytning.
I bliver afhørt hver for sig.
Dette tonefald…
Det lyder, som om vores skyld er afgjort på forhånd.
Jeres velvillige samarbejde kan påvirke jeres dom.
Hold nu op, Ro. Du kender os.
Under denne undersøgelse tiltaler I mig "kommandør".
Kommandør?
Jeg starter med admiral Picard.
Eskorter venligst kaptajn Riker ud.
Jeg undrer mig.
Hvordan bliver en løjtnant, der forrådte Stjerneflåden
og sin foresatte, genindsat på sin post?
Gik De, eller gik De ikke, ombord på Titan
og foregav at foretage en officiel inspektion for at kunne stjæle en færge?
Og hvordan kan en forræder stå og udgive sig for at være kommandør i Stjerneflåden?
Udgive sig for? Som om jeg er en bedrager?
Ja, kaptajn Shaw nævnte, I havde problemer med en skifting.
Lad os få det overstået, ikke?
Blod eller ej, du…
Din bajoranske ørering.
Du har den ikke på.
Jeg troede, den var et symbol på din tro?
Eller har du bare vendt endnu en institution ryggen?
Spar på fjendtligheden, admiral.
Det her handler ikke kun om Dem.
Lad os tale om Deres søn.
Find mig.
Hør mig.
Forbind os.
Fire. Træd frem.
Lader op.
Kan du høre mig?
Har du fået ordre til at teleportere til Intrepid?
Hvad… er… Intrepid?
Intrepid?
Ja.
Nej.
Er der et andet sted, jeg kan tage hen?
Hvor som helst. En anden planet.
Hvor som helst, bare det ikke er et Stjerneflådeskib.
Nej.
Er du okay?
Worf!
Jeg havde engang en vulcansk mester, der lærte mig om stolthed.
Stolthedens naturlige efterfølger er fald.
Og her kommer I to så.
I slog Sneed ihjel i fuld offentlighed.
Og hvad lærte vi af det?
Stolthed fører os i fælder, men tålmodighed…
Tålmodighed medfører store belønninger.
Vi søger oplysninger om din kriminelle aktivitet.
I afleverer jeres våben.
Jeg kan forsikre jer om, at vi har overtaget.
Havde I indtryk af, at jeg ikke ville genkende en bærbar udsender?
Hvor skuffende.
Det ville være ulogisk ikke at regne med, at I ville forberede jer på mig.
Så jeg forberedte mig på jer.
Ud fra disse observationer
står det klart, hvordan emnet har undgået at blive opdaget indtil nu.
Denne skifting har været i stand til
at efterligne menneskets indre organer.
Kun under grundig dissekering genindtager vævet sin naturlige form.
Er det en ny art?
Nej. Det er evolution.
Hvilket betyder, at de kan være hvor som helst og hvem som helst.
Og vi ville ikke ane det.
Fortæl mig om Jack.
Det er jeg ikke sikker på, jeg kan.
Hvorfor ikke? Er han ikke din søn?
Jeg har kun kendt ham i et par dage.
Hvilken relevans har han for din efterforskning?
Crusher til Picard.
Tag den.
Doktor Crusher, jeg taler med kommandør Ro.
Det forstår jeg, men jeg har Deres prøveresultater.
Jeg vil anbefale, at De ser på Dem snarest muligt.
Send dem. Tak.
Undskyld, men det er et privat, lægeligt hasteanliggende.
SKIFTING OBDUKTIONSRAPPORT
SKIFTINGER KAN BESTÅ BLODPRØVE
EVNER UD OVER DET YDRE STOL IKKE PÅ NOGEN
Alt i orden, admiral?
Hvorfor er du så interesseret i min søn?
Måske fordi du undviger mine spørgsmål om ham.
Han er afgørende for efterforskningen.
Afgørende?
Men det er sært, du ikke har spurgt om Vadic eller Tornskaden.
Den Ro, jeg husker, var langt mere grundig.
Måske kendte du mig slet ikke.
Så oplys mig.
Hvordan kæmpede du dig ind i Stjerneflåden igen?
Efter flere år i Maquisen meldte jeg mig selv til Stjerneflåden.
Jeg kom for en krigsret. Jeg blev fængslet igen.
Men grundet min erfaring med terrorgrupper
blev jeg rekrutteret af efterretningstjenesten.
De sendte mig i et hårdt rehabiliteringsprogram,
hvor jeg beviste mit værd.
Arbejdede mig langsomt op. Igen.
Det er bare fakta. Det er ikke det, jeg vil vide.
Hvad er det så, du vil vide?
Hvorfor sluttede du dig til fjenden? Hvorfor forrådte du din ære?
Min ære? Eller mener du Stjerneflådens?
Blind tro på en institution gør ikke en ærefuld.
Fortæl mig alt, hvad du ved om skiftingen ombord.
Vi ved ikke noget. Vi dræbte den.
Så vil jeg gerne se resterne.
Alt ikke-essentielt mandskab skal teleportere…
STRAFFEATTEST: JACK CRUSHER
…til Intrepid til debriefing.
Vi bør oplyse infirmeriet om, at vi er på vej.
Ny plan, admiral.
Lad os gå ind på holodækket.
Computer, lås døren.
Hvad skulle det være? Bajoransk forårsvin?
HOLODÆK: TEN FORWARD 2024
SIKKERHED SLÅET FRA
Hold hænderne over baren.
Selvfølgelig. Kun fra øverste hylde.
Væggene er lidt tynde her på skibet.
Er her musik?
Computer, musik.
Guinans. Du husker vel Guinan, ikke?
Læg den. Jeg slår dig ihjel.
Fortæl mig, hvem du virkelig er.
Fortæl selv. Hvordan kan jeg vide, du ikke er kompromitteret?
Da du først kom ombord på Enterprise,
var din bajoranske ørering imod uniformsreglementet.
Det har vi snakket om.
Ja, men du hævdede, den repræsenterede den familie, du havde mistet.
Jeg tillod det, men så indså jeg, det var på grund af dit ego.
Et ego, der fik dig til at forråde mig.
Dit bajoranske er blevet bedre.
Jeg har øvet mig på denne samtale i 30 år.
Du aner ikke, hvordan det var at leve under din konstante fordømmelse.
Det handlede ikke om fordømmelse. Vi havde et bånd baseret på gensidig respekt.
Baseret på…
-Du og jeg. -Du og jeg hvad?
-Du forrådte alt, hvad jeg troede på. -Nej.
Du ville forme mig i dit billede. Din mentorrolle. Din hengivenhed.
Der var betingelser.
Vover du at betvivle min ære?
Jeg sluttede mig til Maquisen, fordi de kæmpede mod uretfærdighed,
selv hvis det betød at forråde din elskede Stjerneflåde.
Det var mig.
Men det er du ude af stand til at forstå, fordi du ikke kan skelne moral fra pligt.
Og det er din vanære, admiral.
Jeg troede på dig.
Kun, når det var let for dig.
Hvis jeg betød så meget, ville du have forstået.
Du knuste mit hjerte.
Og du knuste mit.
Tja…
Hvis smerten siger os noget, er det, at vi er dem, vi påstår, vi er.
Hvorfor er du her, Ro?
Stjerneflåden er kompromitteret på højeste niveau.
Jean-Luc, du må fortælle mig lige nu…
Stoler du på mig?
Ja.
Husker I dette sted?
Det håber jeg.
Det var her, I tog stakkels Sneeds hoved.
Ikke en god skæbne for min bror.
Hvis jeg ikke tager fejl, er du vulcaner.
Så Sneed fra Ferengi er ikke din bror.
Ikke af fødsel, men vi voksede op sammen.
Gadebørn i Distrikt 7.
Vi beskyttede hinanden som familie.
-Godt gået. -Han var loyal.
I min verden bygger familie på loyalitet.
Han og jeg havde en bloded.
Og jeg har set jeres bånd, så I ved godt, hvad der nu skal ske.
Du må forstå, vi arbejder for Stjerneflådens efterretningstjeneste.
Sneed var ansvarlig for hundredvis af døde…
Hundredvis af uskyldige, ja.
I fandt ud af, at Sneed var skiftingens mellemmand.
Er det gået op for jer, at jeg stod for indbruddet på Daystrom-stationen?
Stjerneflådens efterretningstjeneste takker jer garanteret for jeres tjeneste.
Jeg havde aldrig troet, en vulcaner ville være dum nok til at blive forbryder.
Ingen utopi kan eksistere uden kriminalitet.
Altså er organiseret kriminalitet logisk.
Den klassiske kamp til døden?
Hvor originalt.
Nogle af mine medarbejdere har væddet på, at klingonen, af natur,
vil dræbe mennesket inden for 30 sekunder.
Andre har væddet på det modsatte.
Lad os afgøre væddemålet.
60 sekunder, ellers dør I begge.
Begynd.
En fjendes aggression viser deres svaghed.
Vi talte om ofre tidligere.
Du skal vide, at jeg også har ofret meget for denne mission…
…og det er tydeligt, at der endnu en gang må bringes ofre.
Raffaela af huset Musiker…
…det har været en ære.
Klingoner skuffer sjældent.
Worf.
Hold dig ikke tilbage, for jeg kan ikke!
Jeg er ked af det, Worf.
Det skal du ikke være.
Det var en god dag at dø.
Du er kriger, og dette er en værdig død.
Jeg mener, at skiftingerne har infiltreret
hver eneste del af Stjerneflåden, også nøglepersoner.
Hvordan er det muligt, Ro?
Det ved jeg ikke endnu.
Jeg tror, der er flere på Intrepid.
Jeg stoler ikke på nogen. Ikke kaptajnen.
Jeg stoler ikke engang på teleportørerne.
Der har været problemer i hele flåden i månedsvis.
Hvad ved du om planerne for Grænsedagen?
Det er Stjerneflådens jubilæum.
Pomp og pragt.
Jeg skulle holde tale.
Hele flåden vil være der.
Og jeg er bekymret over, at sikkerheden er fortrolig.
Det er om få dage, og selv jeg har ikke adgang.
Det er ikke bevis på en konspiration.
Jean-Luc, jeres skib er ikke det eneste med et skifting-problem.
Der har været 12 hændelser på flere rumskibe,
og det bliver holdt skjult.
Jeg konkluderer bare ud fra det.
Hvad har det med Jack at gøre?
Jeg…
Jeg ved kun, at jeg fik ordre til at hente ham.
Men det er ikke første gang, jeg har hørt hans navn blive nævnt.
For et par dage siden
tilintetgjorde skiftingterrorister et rekrutteringscenter
med et portalvåben.
-Lyder det bekendt? -Det samme, Vadic brugte.
Lad os kontakte admiral Janeway. Eller kansler Roll.
Jeg har forsøgt.
Lad mig prøve! Jeg har indflydelse.
Hvis du kan komme igennem til dem.
Det kunne jeg ikke.
Jeg prøvede at starte en efterforskning,
men jeg blev nægtet adgang.
Jeg gik sågar til medierne.
Jeg har kun et par efterretningsagenter, jeg stoler på.
Vi har indsamlet beviser, der forbinder portalvåbnet
med noget andet, skiftingerne er interesserede i.
De nærmer sig i dette øjeblik.
Højst uventet.
Tjek ham.
Fascinerende.
Mine beregninger gav klingonen ti til én odds for at vinde.
Den lugt. Klingonblod.
Det giver mig kvalme!
Få ham af vejen.
Nu arbejder du for mig, Stjerneflåde.
Du har langt mere at tabe.
Jeg ved, du har folk her.
En eksmand, en søn, et barnebarn.
Du kommer aldrig til at eje mig. Jeg slår dig ihjel.
Skal vi vædde?
Klingoner skuffer aldrig.
Hvordan går det? Jeg håber ikke, jeg stak for dybt.
Jeg har mistet ret meget blod.
Du var død.
Jeg har mestret Kahless-teknikken,
der sænker mit hjerteslag til næsten umærk…
Lad os gå til afhøringen.
Jeg har brug for lægehjælp.
Tal nu.
Fornuften siger, I ikke slår mig ihjel,
for I har brug for oplysninger.
Min ven bløder kraftigt.
Hvor meget af hans utålmodighed har du medregnet?
Daystrom-stationen er bevogtet af et meget sofistikeret AI-system.
Men det har svagheder, der er yderst ulogiske.
Jeg skaffede et apparat, der udnytter dem.
Uden det kan ingen komme ind.
Nu giver du os det apparat.
Det… ville være logisk.
Jeg har overført det meste af besætningen til Intrepid.
I har kun de vigtigste folk.
Du må sikre dig, at de er loyale.
Du må tage skibet og flygte, Jean-Luc.
Flygte? Men hvad med Intrepid?
Jeg tager derover og vinder noget tid.
Kommandør. Vi fandt Dem på holodækket,
men kunne ikke komme ind. Er De okay?
Klargør færgen. Vi tager af sted. Vent her.
Ro.
Jeg ville ønske, du bare én gang
kunne se ind i mit hjerte og forstå,
at jeg kun gjorde, hvad jeg mente var bedst.
Jeg ville ønske, du havde kendt mig i alle disse år.
Og at jeg havde kendt dig.
Farvel, admiral.
Kommandør, vi fik ordre til at tage Jack Crusher…
Vi tager af sted. Det er en ordre.
01 TURBOELEVATOR
Det var en hurtig krigsret.
De må høre godt efter, kaptajn Shaw. Vi må flygte.
Flygte? Fra hvad?
Jeg har ikke tid til at forklare.
Stjerneflåden er kompromitteret, og det er det skib også.
Det er meget værre, end vi troede.
Vagter.
-Vent. -Du kan lige vove!
De må stole på mig, kaptajn.
Intrepid til færge.
I kan lande i styrbords dok.
Modtaget, Intrepid.
Hvad laver du?
Kommandør Ro til Intrepid. Jeg har lige mistet mine folk.
Hvad fanden foregår der?
Kommandør Ro til Intrepid. Kan I høre mig?
MEDDELELSE: FÆRGE
Vi bliver kontaktet, kaptajn.
Op på skærmen.
Alt i orden, Ro?
De ved det. Mit hold blev teleporteret væk.
De har sat en bombe på min færge.
Teleporter hende væk, nu!
Der er en hæmmer på færgen, der blokerer hendes signal.
Hvis hun kommer tættere på, er det muligt.
Flyv mod Titan, Ro.
Du må tættere på.
Jeg har ikke tid til at desarmere den.
Hun flyver længere væk.
Hvad laver du, Ro?
Jean-Luc, nu er det op til dig.
Afslut, hvad jeg startede.
Hun flyver mod Intrepids bagbords gondol.
Du må ikke, Ro!
Jeg giver dig det, du gav mig for alle de år siden.
Muligheden for at kæmpe.
Ro, jeg…
Jeg ser dig. Det hele.
Tilgiv mig, at det først sker nu.
FORBINDELSE AFBRUDT
Ro?
Intrepid hæver skjoldene!
EKSPLOSIV DEKOMPRESSION
De armerer torpedoer.
-De beordrer os til at overgive os. -Overgive os? Hvorfor?
Forstår du det ikke? Vi får skylden for det, der lige skete.
Af skiftingerne, der spiller officerer ombord på det skib.
Shaw! Vi må flygte, nu!
Jeg kan ikke gøre besætningen til flygtninge.
De fleste blev teleporteret derover.
Hvis du angriber det, angriber du dem.
Hvis vi ikke flygter, var Roes død til ingen nytte.
Og mange flere vil dø!
Kaptajn Shaw. Liam.
Hvis du ikke stoler på os, fint.
Men stol på dine egne øjne.
Alarmberedskab!
Få os væk, La Forge,
så snart warpkernen er klar.
Klar til kamp.
Gå til Deres nærmeste post
og vær klar til instrukser.
Alt ikke-essentielt personel: Gå til kahytter.
Stjerneflåden er kompromitteret.
Nødordre 762-A er gældende.
Han er her. Dæk ti.
Stå stille.
Vi sætter en teleportationssender på dig.
Hårdt til bagbord. Undvigemanøvrer!
Intrepid giver os en sidste advarsel.
Warpdrevet er klar om ti sekunder.
Intrepid har os i sigte med torpedoer!
-Vi må af sted. -Warpdrev klar.
Lad os komme væk.
De kommer efter os.
Ja. Men hvem helt præcis?
Alle.
Det gør mig ondt.
Jeg ved, hvor meget hun betød for dig.
Nej, Will.
Det tror jeg ikke, du gør.
Det tror jeg ikke engang, jeg gjorde.
Hun gav mig den her, lige inden hun…
Hendes bajoranske ørering?
Jeg ved ikke hvorfor.
Det gør jeg.
Se her.
Gammeldags spiontricks.
Det er en datachip.
Hvad er det, vi kigger på?
Hele hendes efterforskning.
Ja.
Hun døde for det her.
Se lige!
Hele vejen til Stjerneflådens overkommando.
INDGÅENDE OPKALD KRYPTERET
Jean-Luc?
Hr. Worf?
Admiral.
Kaptajn.
Det var uventet.
Vi er lige så overraskede, gamle ven.
Vent. Hvor er kommandør Ro?
Fire af dem. På ét skib i Stjerneflåden.
Godt skudt, knægt.
Må vi få et øjeblik alene?
Selvfølgelig.
Du kan ikke skjule dig for mig, Jack.
Jeg kan se, når du ikke kan sove.
Dine øjne bliver indfaldne. Du ser hul ud.
Ja.
Jeg kan ikke sove.
Men hvem kan det?
Jeg kan huske engang, da du var meget lille.
Du holdt dybest set op med at sove.
Fordi du var bange.
Bange for, hvad du ville se, hvis du sov.
Mareridt?
Det husker jeg ikke.
Det gør jeg. Jeg var der, og du kom gennem det.
Uanset hvad det her er, kommer du også gennem det.
Men du må tale med mig.
Du har det ikke godt.
Al den stress, din far, mordforsøg på dig.
Jeg må vide det.
Fire.
Bemærkelsesværdige odds.
Sig mig, Jack,
hvordan vidste du, de alle var skiftinger?
Det vidste jeg ikke.
Jeg tror…
…at der er noget meget alvorligt galt med mig.
BASERET PÅ "STAR TREK: THE NEXT GENERATION" AF GENE RODDENBERRY
ORIGINALT STAR TREK-TEMA AF ALEXANDER COURAGE
Tekster af: Søren B. Lykke